Diari Oficial de la Generalitat Valenciana


Sumari del DOGV 8310, del 05-06-2018 (2018/5134)

Informació pública de l'actualització del Pla acústic municipal.
----------------------------------------------------------------

### Dades del document

Número de DOGV
:   8310

Data del DOGV
:   05-06-2018

Secció del DOGV
:   V. ANUNCIS - C) ALTRES ASSUMPTES

Número del document
:   2018/5134


Organisme emissor
:   Ajuntament de Vila-real

Tipus de document
:   Anunci

Informació pública de l'actualització del Pla acústic municipal. [2018/5134]  
El Ple de l'Ajuntament, en sessió celebrada el dia 24 d'abril de 2018, va adoptar l'acord següent:  
«Tenint en compte l'expedient que es tramita en aquest ajuntament per a l'aprovació de l'actualització del Pla acústic municipal de Vila-real, presentat en aquest ajuntament per Gerardo Fernández Alagarda, en representació d'Ingenio, Gestión Técnica, SL (Ingestec), el 16 de juny de 2017 (RE núm. 20970), subscrit per l'enginyera industrial Elena Pascual Marmaneu, el juny de 2017.  
Atés que l'objecte d'aquest document és l'actualització del Pla acústic municipal, aprovat pel Ple de l'Ajuntament el 26 de juliol de 2010, de conformitat amb el que disposa l'article 16.2 del Decret 104/2006, de 14 de juliol, del Consell, de planificació i gestió en matèria de contaminació acústica, en el qual s'estableix que el Pla acústic municipal haurà de revisar-se i aprovar-se segons el procediment indicat en l'article anterior, almenys, cada 5 anys.  
Atés que el document d'actualització del Pla acústic objecte d'aprovació conté un mapa acústic i un programa d'actuació.  
  
Atés que l'esmentat expedient ha sigut exposat a informació pública durant el termini d'un mes, de conformitat amb la Resolució d'Alcaldia núm. 3122 de 28 d'agost de 2017, mitjançant la publicació d'anuncis en el Diari Oficial de la Generalitat Valenciana núm. 8134 de data 25 de setembre de 2017 i en El Periódico Mediterráneo de 19 de setembre de 2017.  
Atés que de conformitat amb la referida resolució i article 24.2 de la Llei 7/2002, de 3 de desembre, de la Generalitat Valenciana, de protecció contra la contaminació acústica i article 15 del Decret 104/2006, de 14 de juliol, del Consell, de planificació i gestió en matèria de contaminació acústica, s'ha procedit a donar audiència a les associacions veïnals interessades, i a les administracions que, en funció de les seues competències, pogueren resultar afectades.  
Atés que durant el termini d'informació pública no s'han presentat al·legacions.  
Atés que en data 30 de novembre de 2017 (RE núm. 39500) es presenta escrit per Autopistas Aumar SACE, en què es fa una cronologia sobre les actuacions portades a terme per la Direcció General de Carreteres, així com per la concessionària, quant a realització i tramitació de mapes estratègics de sorolls de les autopistes de peatge, entre les quals es troba l'AP-7.  
Vist l'informe emés per l'enginyer tècnic municipal en data 15 de febrer de 2018, en el qual s'assenyala que en el document redactat per l'enginyera industrial Elena Pascual Marmaneu, s'ha considerat i tingut en compte l'impacte acústic que genera el trànsit rodat de l'autopista de peatge AP-7 igual que el de la resta d'infraestructures de trànsit rodat (CV-10, CV-20. CV-185 i CN-340), i artèries principals de viari del nucli urbà.  
Vist l'informe vinculant remés a aquest ajuntament pel director general del Canvi Climàtic i Qualitat Ambiental (RE núm. 11762 de 19.03.2018), en què s'assenyala que el contingut del projecte d'actualització del Pla acústic municipal presentat per l'Ajuntament s'adequa al que estableix la Llei 7/2002, de 3 de desembre, de la Generalitat Valenciana, de protecció contra la contaminació acústica i el Decret 104/2006, de 14 de juliol, del Consell, de planificació i gestió en matèria de contaminació acústica.  
Vist l'article 24.4 i 24.5 de la Llei 7/2002, de 3 de desembre, de la Generalitat Valenciana, de protecció contra la contaminació acústica, i article 15 apartat 6, 7 i 8 del Decret 104/2006, de 14 de juliol, del Consell, de planificació i gestió en matèria de contaminació acústica.  
  
El Ple de l'Ajuntament, per unanimitat, acorda:  
  
Primer. Aprovar el document d'actualització del Pla acústic municipal, presentat en aquest ajuntament per Gerardo Fernández Alagarda, en representació de la mercantil Ingenio, Gestión Técnica, SL (Ingestec), subscrit per l'enginyera industrial Elena Pascual Marmaneu, el juny de 2017.  
Segon. Publicar aquest acord en el Butlletí Oficial de la Província de Castelló i en el Diari Oficial de la Generalitat Valenciana; entrarà en vigor l'endemà de la seua publicació en el DOGV.  
  
Tercer. Remetre el document de síntesi, que contindrà com a mínim els croquis del mapa acústic i el resum de les mesures adoptades en el programa d'actuació, a la Conselleria d'Agricultura, Medi Ambient, Canvi Climàtic i Desenvolupament Rural i publicar aquest document en el web municipal.  
  
Quart. El Pla acústic municipal haurà de revisar-se i aprovar-se, com a mínim cada cinc anys, d'acord amb l'article 16.2 del Decret 104/2006, de 14 de juliol, del Consell, de planificació i gestió en matèria de contaminació acústica.  
  
Cinqué. Contra aquest acord, que posa fi a la via administrativa, es podrà interposar recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos, comptats des de l'endemà de la notificació o publicació d'aquesta, tot això sense perjudici que es puga interposar qualsevol altre recurs, si escau, que estime procedent, en virtut del que disposen els articles 40.2 i 112.3 de la Llei 39/2015, d'1 d'octubre, del procediment administratiu comú de les administracions públiques, i article 46 de la Llei 29/1998, de 13 de juliol, reguladora de la jurisdicció contenciosa administrativa.»  
  
  
Vila-real, 22 de maig de 2018.- L'alcalde: José Benlloch Fernández.